ai4bharat/Pralekha huggingface dataset:
রেলমন্ত্রক
ভারতীয় রেলের ৯টি ‘সেবা সার্ভিস’ ট্রেন পরিষেবার সূচনা
নয়াদিল্লি, ১৬ অক্টোবর, ২০১৯
বড় শহরগুলির আশেপাশে ছোট শহরগুলির সঙ্গে ট্রেন যোগাযোগ বাড়াতে ভারতীয় রেল ৯টি ‘সেবা সার্ভিস’ ট্রেন চালানোর সিদ্ধান্ত নিয়েছে। রেলমন্ত্রী শ্রী পীযূষ গোয়েল নতুন দিল্লি থেকে দিল্লি – শালিমার প্যাসেঞ্জার ট্রেনের যাত্রা সূচনা করে ঐ পরিষেবা চালু করেন। অনুষ্ঠানে কেন্দ্রীয় বিজ্ঞান ও প্রযুক্তি মন্ত্রী ডঃ হর্ষ বর্ধন, পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান প্রমুখ উপস্থিত ছিলেন। ৮টি রাজ্যে এই ‘সেবা সার্ভিস’ ট্রেন পরিষেবা চালু হচ্ছে। ৯টি ‘সেবা সার্ভিস’ ট্রেনের মধ্যে ৪টি ট্রেন প্রত্যহ চলাচল করবে। বাকি, ৫টি সপ্তাহে ৬ দিন চলবে। যে রুটে ট্রেনগুলি চলবে, তা নিম্নরূপ –
ভাদনগর – মহেশানা, ডেম্যু,  গুজরাট;
আসারভা – হিম্মতনগর, ডেম্যু,  গুজরাট;
কারুর – সালেম, ডেম্যু,  তামিলনাডু;
কোয়েম্বাটোর – পোলাচি, প্যাসেঞ্জার  তামিলনাডু;
কোয়েম্বাটোর – পালানি, প্যাসেঞ্জার  তামিলনাডু;
যশবন্তপুর – তুমকুর, ডেম্যু  কর্ণাটক,
ভুবনেশ্বর – নয়াগড়, এক্সপ্রেস  আসাম;
মুরকংসেলেক – ডিব্রুগড়, প্যাসেঞ্জার  আসাম;
দিল্লি – শালিমার, প্যাসেঞ্জার ।
২
এই ট্রেনগুলির যাত্রা পরিষেবার সূচনা করে রেলমন্ত্রী শ্রী পীযূষ গোয়েল বলেন, প্রত্যন্ত ও দূরবর্তী এলাকায় যেখানে গুরুত্বপূর্ণ ট্রেনগুলির কোনও স্টপেজ নেই, সেখানে এগুলি দাঁড়াবে। ভারতীয় রেলের এক বিশেষ কর্মসূচির আওতায় এই ৯টি সেবা ট্রেনের পরিষেবা শুরু করা হ’ল। রোলিং স্টককে কাজে লাগিয়ে এই ট্রেন পরিষেবাগুলি চালু করা হচ্ছে। শ্রী গোয়েল আরও জানান, দেশের আর্থ-সামাজিক বিকাশের চালিকাশক্তি হিসাবে রেল ব্যবস্থাকে কাজে লাগানোর যে পরিকল্পনা প্রধানমন্ত্রী নিয়েছেন, তা বাস্তবায়নে এই ধরনের ট্রেন পরিষেবার গুরুত্বপূর্ণ ভূমিকা রয়েছে। মানুষের সেবায় রেলের ভূমিকার কথা উল্লেখ করে মন্ত্রী জানান, রেল পরিচ্ছন্নতা অভিযান গ্রহণের পাশাপাশি, ৫ হাজার স্টেশনে ওয়াইফাই ব্যবস্থা চালু হয়েছে, রেলের কামরায় জৈব শৌচাগার বসানো হয়েছে। এমনকি, রেলের হাসপাতালগুলিতেও আয়ুষ্মান ভারত কর্মসূচির সুযোগ-সুবিধা মিলছে।
CG/BD/SB
(Visitor Counter : 68
জাহাজচলাচলমন্ত্রক
ভারতের অভ্যন্তরীণ জলপথ কর্তৃপক্ষের সহ-সভাপতি বিশেষ জলযান এমভি শঙ্করদেবের যাত্রা সূচনা করলেন
কলকাতা, ১০ ডিসেম্বর, ২০১৮
ভারতের অভ্যন্তরীণ জলপথ কর্তৃপক্ষের সহ-সভাপতি শ্রী প্রবীর পাণ্ডে শনিবার  কলকাতার খিদিরপুরে বিআইএসএন জেটি থেকে নবনির্মিত বিশেষ রোল অন – রোল অফ জলযান এমভি শঙ্করদেবের যাত্রা সূচনা করেন। গুয়াহাটিতে ২ নম্বর জাতীয় জলপথ ব্রহ্মপুত্র নদে এই জলযানটিকে পরিবহণের কাজে ব্যবহার করা হবে। জলযান এমভি শঙ্করের মোট পরিবহণ ক্ষমতা ২৫ টন ওজনবিশিষ্ট ১২টি লরির সমান। সেই সঙ্গে, ২০০ জন যাত্রী পরিবহণ করার ক্ষমতাও এই জলযানের রয়েছে।
এই উপলক্ষে, কর্তৃপক্ষের সহ-সভাপতি শ্রী পান্ডে বলেন, ব্রহ্মপুত্র নদে মাজুলি দ্বীপে বসবাসরত মানুষজন যাতায়াতের ক্ষেত্রে যে সমস্যার সম্মুখীন হন, এই জলযান চালু হলে সেই সমস্যা অনেকাংশে মিটবে। বহুদিন মাজুলি দ্বীপের সঙ্গে যাতায়াতের উপযুক্ত কোনও মাধ্যম ছিল না। তিনি আরও বলেন, যাতায়াতের ক্ষেত্রে এই জলযান ব্রহ্মপুত্রের মতো নদে সুদূরপ্রসারী প্রভাব ফেলবে। এই ধরণের জলযান গঙ্গা ও ব্রহ্মপুত্রের মতো বড় নদ-নদীগুলিতে নদী পারাপারের সেতুর প্রয়োজনীয়তা যেমন কমিয়েছে, তেমনই পরিবহণ খাতে ব্যয় কমিয়েছে এবং যাতায়াতের এক গুরুত্বপূর্ণ মাধ্যম হয়ে উঠেছে।
উল্লেখ করা যেতে পারে, অসমে এই ধরণের আরও দুটি জলযান চালু রয়েছে। জলযান এমভি গোপীনাথ ধুবড়ি ও হাটসিঙ্গিমারির মধ্যে এবং অন্য জলযান এমভি ভূপেন হাজারিকা মাজুলি দ্বীপ থেকে নিয়ামতি পর্যন্ত চলাচল করে।
ণতা এণ
SSS/BD/SB
(Visitor Counter : 78
অর্থমন্ত্রক
ওয়াশিংটন ডিসি-তে বিশ্ব ব্যাঙ্কের সভাপতি মিঃ ডেভিড মালপাসের সঙ্গে কেন্দ্রীয় অর্থমন্ত্রী শ্রীমতী নির্মলা সীতারমনের বৈঠক
নতুন দিল্লি, ২৩ এপ্রিল, ২০২২
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ ওয়াশিংটন ডিসি-তে বিশ্ব ব্যাঙ্কের সভাপতি মিঃ ডেভিড মালপাসের সঙ্গে এক বৈঠকে মিলিত হন। এই বৈঠকে কোভিড-১৯ মহামারী থেকে ভারতের অর্থ ব্যবস্থায় ধারাবাহিক পুনরুদ্ধার সহ বিশ্ব অর্থনীতিতে বিশেষ করে, ভারতীয় অর্থব্যবস্থায় রাশিয়া - ইউক্রেন দ্বন্দ্বের প্রভাব, বর্তমান পরিস্থিতিতে বিশ্ব ব্যাঙ্কের ভূমিকা, বিভিন্ন দেশের কাছ থেকে গ্যারান্টির সম্ভাবনা খতিয়ে দেখা, জি-২০-তে ভারতের সভাপতি পদে দায়িত্ব পালন এবং ভারতে বিশ্ব ব্যাঙ্কের অংশীদারিত্বের মত বিষয়গুলি নিয়ে আলোচনা হয়।
বৈঠকে অর্থমন্ত্রী জানান, মহামারীজনিত পরিস্থিতি মোকাবিলায় ভারত দুটি বিষয়ের ওপর গুরুত্ব দেয়, যাতে সাধারণ মানুষের জীবন ও জীবিকায় প্রভাব ন্যূনতম করা যায়। ভারত বিশ্বের দ্বিতীয় বৃহত্তম টিকাকরণ কর্মসূচি সাফল্যের সঙ্গে এগিয়ে নিয়ে চলেছে বলে জানিয়ে অর্থমন্ত্রী বলেন, এখনও পর্যন্ত দেশে ১৮৫ কোটির বেশি মানুষকে টিকার ডোজ দেওয়া হয়েছে।
ক্রমবর্ধমান ভূ-রাজনৈতিক উত্তেজনার মধ্যেই অনিশ্চয়তার যে বাতাবরণ দেখা দিচ্ছে তার দরুণ বিশ্ব অর্থ ব্যবস্থার পুনরুদ্ধারে যে সমস্ত ঝুঁকি রয়েছে সে সম্পর্কে ভারত উদ্বিগ্ন বলেও সীতারমন জানান।
সারা বিশ্বেই যখন অনিশ্চয়তার পরিস্থিতি বিদ্যমান, তখন বহুপাক্ষিক প্রয়াস গ্রহণ অত্যন্ত কার্যকর হয়ে উঠেছে বলেও শ্রীমতী সীতারমন অভিমত প্রকাশ করেন। মহামারী এবং সাম্প্রতিক ভূ-রাজনৈতিক ঘটনাবলীর প্রেক্ষিতে যে সমস্ত দেশের ওপর ঋণের বোঝা রয়েছে, তাদের সহায়তা দিতে বিশ্ব ব্যাঙ্ক বড় ভূমিকা নিতে পারে। এই প্রেক্ষিতে তিনি শ্রীলঙ্কার অভূতপূর্ব আর্থিক পরিস্থিতির কথা উল্লেখ করে সকলের দৃষ্টি আকর্ষণ করেন।
শ্রীমতী সীতারমন পরিকাঠামোগত উন্নয়নের ক্ষেত্রে ভারতের ভবিষ্যৎ রূপরেখার কথা উল্লেখ করে জাতীয় পরিকাঠামো এবং গতিশক্তি কর্মসূচিতে বিশ্ব ব্যাঙ্কের আর্থিক সহায়তা অব্যাহত থাকবে বলে আশা প্রকাশ করেন।
CG/BD/AS/
(Visitor Counter : 111
প্রধানমন্ত্রীরদপ্তর
গুজরাটের ভদোদরায় সড়ক দুর্ঘটনায় জীবনহানিতে শোক প্রকাশ প্রধানমন্ত্রীর
প্রধানমন্ত্রীর জাতীয় ত্রাণ তহবিল থেকে এককালীন সাহায্যের ঘোষণা
নয়াদিল্লি, ০৪ অক্টোবর, ২০২২
প্রধানমন্ত্রী শ্রী নরেন্দ্র মোদী গুজরাটের ভদোদরায় সড়ক দুর্ঘটনায় জীবনহানিতে গভীর শোক প্রকাশ করেছেন। প্রধানমন্ত্রী নিহতদের নিকটাত্মীয়ের জন্য এককালীন ২ লক্ষ টাকা এবং আহতদের ৫০ হাজার টাকা সাহায্য দেওয়ার কথা ঘোষণা করেন।
প্রধানমন্ত্রীর দপ্তর থেকে এক ট্যুইটে বলা হয়েছে, “ভদোদরা জেলায় সড়ক দুর্ঘটনায় জীবনহানিতে আমি মর্মাহত। শোকসন্তপ্ত পরিবারগুলিকে জানাই সমবেদনা। আহতদের দ্রুত আরোগ্য কামনা করি। প্রধানমন্ত্রীর জাতীয় ত্রাণ তহবিল থেকে নিহতদের নিকটাত্মীয়কে এককালীন ২ লক্ষ টাকা ও আহতদের এককালীন ৫০ হাজার টাকা সাহায্য দেওয়া হবে”।
PG/PM/SB
(
প্রধানমন্ত্রীরদপ্তর
কচ্ছের নববর্ষ আষাঢ়ী বীজ উপলক্ষে প্রধানমন্ত্রীর শুভেচ্ছাবার্তা
নয়াদিল্লি, ০৪ জুলাই, ২০১৯
কচ্ছের নববর্ষ আষাঢ়ী বীজ উপলক্ষে প্রধানমন্ত্রী শ্রী নরেন্দ্র মোদী শুভেচ্ছা জানিয়েছেন। এক বার্তায় তিনি বলেন, আগামী বছর যেন আনন্দ ও সমৃদ্ধি নিয়ে আসে ও সকলের আশা-আকাঙ্খা পূর্ণ করে।
CG/SC/NS
(Visitor Counter : 79
প্রতিরক্ষামন্ত্রক
ফ্রান্স সফরে বায়ু সেনা প্রধান
নয়াদিল্লি, ১৯ এপ্রিল, ২০২১
ফরাসী বিমান ও মহাকাশ বাহিনীর সঙ্গে ক্রমবর্ধমান দ্বিপাক্ষিক প্রতিরক্ষা সহযোগিতার পরিপ্রেক্ষিতে আজ বায়ু সেনা প্রধান আর কে এস ভাদৌরিয়া সরকারি সফরে ফ্রান্সের উদ্দেশ্যে রওনা হয়েছেন। ১৯-২৩ এপ্রিল পর্যন্ত ভাদৌরিয়ার এই সফরের ফলে দু’দেশের বিমান বাহিনীর মধ্যে সহযোগিতা বৃদ্ধি পাবে।
বায়ু সেনা প্রধান এই সফরে ফ্রান্সের বরিষ্ঠ সামরিক আধিকারিকের সঙ্গে বৈঠক ও আলোচনা করবেন। পাশাপাশি, তিনি ফ্রান্সের বিমানবন্দর ও অপারেটিং সেন্টার পরিদর্শন করবেন। বায়ু সেনা প্রধানের এই সফরের আগে ফরাসী বিমান ও মহাকাশ বাহিনীর চিফ অফ স্টাফ জেনারেল ফিলিপ লেভাইন গত বছর ফেব্রুয়ারি মাসে ভারত সফরে আসেন।
সাম্প্রতিককালে দু’দেশের বিমান বাহিনী বেশ কিছু গুরুত্বপূর্ণ অভিযানে যোগ দিয়েছে। দু’দেশের বিমান বাহিনীর মধ্যে দ্বিপাক্ষিক মহড়া ‘গারুদা’ আয়োজন করা হয়েছে। পাশাপাশি, চলতি বছরের জানুয়ারি মাসে যোধপুরের বিমানঘাঁটিতে ‘এক্স ডেজার্ট নাইট - ২১’ অনুষ্ঠিত হয়। এমনকি, এবছরের মার্চে সংযুক্ত আরব আমীরশাহী সহ অন্যান্য বন্ধুত্বপূর্ণ দেশ আয়োজিত ‘এক্স ডেজার্ট ফ্ল্যাগ হোস্টেড’ – এ ভারত ও ফ্রান্সের বিমানবাহিনী যৌথভাবে অংশ নেয়।
দু’দেশের বিমানবাহিনীর মধ্যে পারস্পরিক সহযোগিতা বৃদ্ধির ক্ষেত্রে ভারতীয় বায়ু সেনা প্রধানের এই সফর একটি গুরুত্বপূর্ণ পদক্ষেপ হবে বলে মনে করা হচ্ছে।
CG/SS/SB
(Visitor Counter : 178
বস্ত্রমন্ত্রক
তুলো সরবরাহে বৃদ্ধি ও উৎপাদনশীলতা বাড়ানোর সঙ্গে যুক্ত সমস্যার নিরসনের লক্ষ্যে শ্রী পীযূষ গোয়েল নবগঠিত বস্ত্র পরামর্শদাতা গোষ্ঠীর সঙ্গে মুম্বাইয়ে বৈঠক করেছেন
নয়াদিল্লি, ৩০ মে, ২০২২
কেন্দ্রীয় বস্ত্র তথা বাণিজ্য ও শিল্প মন্ত্রী শ্রী পীযূষ গোয়েল রবিবার মুম্বাইয়ে তুলো সরবরাহে বৃদ্ধি ও উৎপাদন বাড়ানোর সঙ্গে যুক্ত সমস্যার নিরসনের লক্ষ্যে নবগঠিত বস্ত্র পরামর্শদাতা গোষ্ঠীর সঙ্গে পরামর্শ করেছেন। কেন্দ্রীয় বস্ত্র সচিব শ্রী উপেন্দ্র প্রসাদ সিং উপদেষ্টা গোষ্ঠীর সঙ্গে আলোচনার সূত্রপাত হয়। এই বৈঠকে বস্ত্র মন্ত্রক, কৃষি ও কৃষক কল্যাণ মন্ত্রক, বাণিজ্য মন্ত্রক, গবেষণা ও উন্নয়ন বিভাগের আধিকারিক, ভারতীয় তুলো নিগমের শীর্ষ স্থানীয় কর্মকর্তা ও সংশ্লিষ্ট অন্যান্য পক্ষের প্রতিনিধিরা উপস্থিত ছিলেন। বৈঠকে বিভিন্ন সংগঠন ও বিশেষজ্ঞরা বস্ত্র মূল্য-শৃঙ্খলের বিভিন্ন দিক তুলে ধরেন।
বৈঠকে পৌরোহিত্য করেন বস্ত্র পরামর্শদাতা গোষ্ঠীর চেয়ারম্যান তথা ভারতের কটন ম্যান হিসাবে পরিচিত শ্রী সুরেশ কোটাক। উল্লেখ করা যেতে পারে, নতুন দিল্লিতে গত ১৭ই মে সংশ্লিষ্ট বিভিন্ন পক্ষের সঙ্গে এক বৈঠকে শ্রী গোয়েল এই গোষ্ঠী গঠনের নির্দেশ দিয়েছিলেন। শ্রী গোয়েল নতুন প্রজাতির বীজের যোগান নিশ্চিত করার উপর জোর দিয়ে ভারতীয় তুলোর উৎপাদনশীলতা বাড়াতে বীজ সরবরাহ ব্যবস্থায় সংস্কারের কথা বলেন। তিনি আরও বলেন, তুলোর যোগান বাড়াতে অন্যান্য দেশ থেকেও সংগ্রহের সম্ভাবনা খতিয়ে দেখা যেতে পারে। তুলো উৎপাদন ও ব্যবহার সংক্রান্ত কমিটির হিসাবে অনুযায়ী, দেশে তুলোর মজুত পরিমাণ ৪১.২৭ লক্ষ বেল, যা ৪৫ দিন খরচের জন্য পর্যাপ্ত।
ইন্ডিয়ান সোসাইটি ফর কটন ইমপ্রুভমেন্ট সংস্থার সভাপতি শ্রী সি ডি মায়ী তুলোর সঙ্গে যুক্ত অর্থ ব্যবস্থার বিভিন্ন দিকের কথা উল্লেখ করেন। তিনি বলেন, পিঙ্ক বোলওয়ার্মের আক্রমণ থেকে তুলো শস্যকে বাঁচাতে সর্বাধুনিক পিবি নট প্রযুক্তি ব্যবহার করা যেতে পারে।
শ্রী গোয়েল জোর দিয়ে বলেন, উৎপাদনশীলতার বিষয়গুলি সময়সীমার মধ্যে সমাধান করতে হবে এবং এজন্য শিল্প সংস্থাগুলিকেও স্বনিয়ন্ত্রণের পথে হাঁটতে হবে। তিনি বলেন, ঐ পিঙ্ক বোলওয়ার্ম আক্রমণ থেকে তুলো শস্যের সুরক্ষায় ভারতীয় তুলো নিগম, কটন অ্যাসোসিয়েশন অফ ইন্ডিয়া, ভারতীয় বস্ত্র শিল্প মহাসংঘ এবং তুলো বস্ত্র রপ্তানি প্রসার পরিষদের সাহায্য নেওয়া যেতে পারে। সিদ্ধান্ত প্রণয়নের ক্ষেত্রে মূল্য-শৃঙ্খল ব্যবস্থায় নিখুঁত পরিসংখ্যান বজায় রাখার উপর জোর দিয়ে শ্রী গোয়েল বলেন, তুলো সংগঠনগুলির কাছ থেকে প্রাপ্ত তথ্যের ভিত্তিতে একটি পোর্টাল তৈরি করা যেতে পারে। এই পোর্টালটি স্বনিয়ন্ত্রণের ভিত্তিতে কাজ করবে। চলতি মরশুমে গুণগতমানের তুলো বীজ নিয়েও বিশদে আলোচনা হয়। এ প্রসঙ্গে যুগ্মসচিব জানান, অভ্যন্তরীণ চাহিদা মেটাতে গুণগতমানের বীজের পর্যাপ্ত যোগান নিশ্চিত করা হচ্ছে। নিকৃষ্টমানের বীজের বিক্রি নিয়ন্ত্রণ করতে শ্রী গোয়েল তুলো চাষের এলাকাগুলিকে অভিযান গ্রহণ করার উপর জোর দেন। নবগঠিত বস্ত্র উপদেষ্টা গোষ্ঠীর সঙ্গে যৌথভাবে এই বৈঠকের আয়োজন করেন বস্ত্র কমিশনার এবং ভারতীয় তুলো নিগম।
CG/BD/SB
(Visitor Counter : 76
প্রধানমন্ত্রীরদপ্তর
জাতীয় হস্তচালিত তাঁত দিবসে প্রধানমন্ত্রী'র বার্তা
নয়াদিল্লী, ০৭ আগস্ট, ২০২০
জাতীয় হস্তচালিত তাঁত দিবসে প্রধানমন্ত্রী শ্রী নরেন্দ্র মোদী সকলকে শুভেচ্ছা জানিয়েছেন।
(এক ট্যুইট বার্তায় প্রধানমন্ত্রী বলেছেন, ‘জাতীয় হস্তচালিত তাঁত দিবসে আমরা আমাদের তাঁতি এবং হস্তশিল্প ক্ষেত্রের সঙ্গে যুক্ত সকলকে অভিবাদন জানাই। তাঁরা আমাদের দেশের কারুশিল্প সংরক্ষণের জন্য অভাবনীয় প্রয়াস চালিয়ে যাচ্ছেন। আসুন আমরা সবাই #হস্তনির্মিত শিল্পের জন্য ভোকাল হই এবং আত্মনির্ভর ভারতের দিকে প্রয়াস জোরদার করি।’
CG/SS/NS
|
|
ক্রমিক সংখ্যা
|
|
চুক্তি
|
|
স্বাক্ষরদাতা
|
|
ভারতীয় পক্ষ
|
|
জার্মান পক্ষ
|
|
রাষ্ট্র প্রধান পর্যায়ে
|
|
১.
|
|
পরিবেশ বান্ধব এবং দীর্ঘস্থায়ী উন্নয়নে অংশীদারিত্বের লক্ষ্যে জেডিআই
|
|
প্রধানমন্ত্রী শ্রী নরেন্দ্র মোদী
|
|
চ্যান্সেলর মিঃ ওলফ স্কোলজ
|
|
অন্যান্য চুক্তি
|
|
২.
|
|
তৃতীয় দেশগুলিতে ত্রিভূজাকার উন্নয়নে সহযোগিতামূলক পরিকল্পনার রূপায়নে জেডিআই
|
|
বিদেশমন্ত্রী ডঃ এস জয়শঙ্কর
|
|
অর্থনৈতিক সহযোগিতা ও উন্নয়ন মন্ত্রী সোভেনজা শুলজ
|
|
৩.
|
|
ভারতের বিদেশ মন্ত্রক এবং জার্মানির পররাষ্ট্র বিভাগের মধ্যে শ্রেণীবদ্ধ তথ্য বিনিময় তথা পারস্পরিক সুরক্ষা সম্পর্কিত চুক্তি এবং সরাসরি কোড ভিত্তিক যোগাযোগের লক্ষ্যে চুক্তি স্বাক্ষরের বিষয়ে জেডিআই
|
|
বিদেশমন্ত্রী ডঃ এস জয়শঙ্কর
|
|
বিদেশমন্ত্রী মিসেস আন্নালিনা বেয়ারবক
|
|
৪.
|
|
পুনর্নবিকরণযোগ্য শক্তি ক্ষেত্রে অংশীদারিত্বের লক্ষ্যে ভারত - জার্মান উন্নয়নমূলক সহযোগিতা
|
|
বিদেশমন্ত্রী ডঃ এস জয়শঙ্কর
|
|
অর্থনৈতিক সহযোগিতা ও উন্নয়ন মন্ত্রী সোভেনজা শুলজ
|
|
৫.
|
|
সুসংবদ্ধ দেশান্তর গমন এবং পারস্পরিক যাতায়াতে অংশীদারিত্বে চুক্তি স্বাক্ষরের লক্ষ্যে যৌথ ঘোষণাপত্র
|
|
বিদেশ সচিব শ্রী বিনয় কোয়াত্রা
|
|
অভ্যন্তরীণ বিষয়ক মন্ত্রকের সংসদীয় বিদেশ-সচিব শ্রী মহমুত ওয়েজডেমির
|
|
৬.
|
|
ভারত থেকে কর্পোরেট এক্সিকিউটিভ এবং জুনিয়র এক্সিকিউটিভদের আধুনিক প্রশিক্ষণের ক্ষেত্রে সহযোগিতা অব্যাহত রাখতে জেডিআই
|
|
শিল্প প্রসার ও অভ্যন্তরীণ বাণিজ্য দপ্তরের সচিব শ্রী অনুরাগ জৈন
|
|
আর্থিক বিষয়ক ও জলবায়ু পরিবর্তন সম্পর্কিত মন্ত্রকের বিদেশ-সচিব উডো ফিলিপ
|
|
ভার্চুয়াল পদ্ধতিতে চুক্তি স্বাক্ষর
|
|
৭.
|
|
ভারত - জার্মান গ্রীণ হাইড্রোজেন কর্মীগোষ্ঠী
|
|
বিদ্যুৎ ও পুনর্নবিকরণযোগ্য শক্তি মন্ত্রী শ্রী আর কে সিং
|
|
অর্থনৈতিক বিষয়ক ও জলবায়ু পরিবর্তন সম্পর্কিত মন্ত্রী রোবাট হেবেক
|
|
৮.
|
|
কৃষি বিদ্যা সম্পর্কিত জেডিআই
|
|
কৃষি ও কৃষক কল্যাণ মন্ত্রী শ্রী নরেন্দ্র সিং তোমর
|
|
অর্থনৈতিক সহযোগিতা ও উন্নয়ন মন্ত্রী সোভেনজা শুলজ
|
|
৯.
|
|
অরণ্য ভূ-প্রকৃতি পুনরুদ্ধার সম্পর্কিত জেডিআই
|
|
পরিবেশ, অরণ্য ও জলবায়ু পরিবর্তন বিষয়ক মন্ত্রী শ্রী ভূপেন্দ্র যাদব
|
|
পরিবেশ, প্রাকৃতি সংরক্ষণ, আনবিক নিরাপত্তা ও গ্রাহক সুরক্ষা বিষয়ক মন্ত্রী স্টেফি লেমকে
জলশক্তি মন্ত্রক
প্রধানমন্ত্রী শ্রী নরেন্দ্র মোদী স্বচ্ছতা হি সেবা  ২০১৯এর সূচনা করেছেন
নয়াদিল্লি, ১২ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী বুধবার মথুরায় স্বচ্ছতা নিয়ে দেশজুড়ে প্রচার এবং সচেতনতা প্রসারের উদ্দেশ্যে ‘স্বচ্ছতা হি সেবা ২০১৯’এর সূচনা করেছেন। এবছর এই স্বচ্ছতা হি সেবা অভিযানে প্লাস্টিক নিয়ে সচেতনতা এবং ব্যবস্হাপনার ওপর বিশেষ নজর দেওয়া হয়েছে। ১১ই সেপ্টেম্বর শুরু হয়েছে এই অভিযান। চলবে আগামী দোশরা অক্টোবর পর্যন্ত। মহাত্মা গান্ধীর সার্ধশত জন্মবার্ষিকী উপলক্ষ্যে স্বচ্ছ ভারত গঠনের অঙ্গ হিসেবে দেশকে উন্মুক্তস্হানে শৌচকর্ম থেকে মুক্ত করার উদ্দেশ্যে এই উদ্যোগ নেওয়া হয়েছে। কেন্দ্রীয় সরকারের পশুপালন, ডেয়ারী, পানীয় জল দপ্তর এবং উত্তরপ্রদেশ সরকারের যৌথ উদ্যোগে এই ‘স্বচ্ছতা হি সেবা’ অভিযানের আয়োজন করা হয়েছে।
প্রধানমন্ত্রী এদিন পশুধন আরোগ্য বিজ্ঞান মেলা পরিদর্শন করেন। উত্তরপ্রদেশে যে মহিলাগোষ্ঠী বর্জ্য থেকে প্লাস্টিক পৃথকীকরণের কাজ করে তাদের সঙ্গেও প্রধানমন্ত্রী সাক্ষাৎ করেন এবং স্বয়ং তিনি এই কাজে অংশ নেন।
ভাষণে প্রধানমন্ত্রী দেশের নাগরিকদের তাদের বাড়ি, অফিস এবং কর্মক্ষেত্র থেকে একবার ব্যবহারযোগ্য প্লাস্টিকমুক্ত করার আহ্বান জানান। অনুষ্ঠানে উপস্হিত ছিলেন প্রায় ২০ হাজার কৃষক, গ্রাম প্রধান এবং মহিলাগোষ্ঠীর সদস্যরা। তাঁদের দৃষ্টি আকর্ষণ করে প্রধানমন্ত্রী আরও বলেন, এ ধরণের প্লাস্টিক পরিবেশ, পশুদের স্বাস্হ্য এবং মানব জীবনের পক্ষে বিপজ্জনক। তাই বাজার করার সময় কাপড়, চটের ব্যাগ ব্যবহার করার আর্জি জানান তিনি। এমনকি অফিসে পানীয় জলের ক্ষেত্রে কাঁচের অথবা ধাতব গ্লাস ব্যবহার করার আহ্বান জানান। এই ‘স্বচ্ছতা হি সেবা’ অভিযানে সাধারণ মানুষকে আশপাশের এলাকা থেকে সমস্ত প্লাস্টিক সংগ্রহ করে স্হানীয় প্রশাসনকে সঙ্গে নিয়ে নিরাপদে তা নষ্ট করে দেওয়ার কথা বলেন প্রধানমন্ত্রী।
অনুষ্ঠানে উত্তরপ্রদেশের মুখ্যমন্ত্রী শ্রী যোগী আদিত্যনাথ স্বচ্ছ ভারত মিশনের ইতিবাচক প্রভাবের কথা উল্লেখ করে বলেন, এরফলে উত্তরপ্রদেশের পূর্বাঞ্চলে এনসেফেলাইটিসের মতো রোগ প্রতিরোধ করা সম্ভব হয়েছে। কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত বলেন, সমগ্র বিশ্ব এখন অপেক্ষা করে রয়েছে কবে ভারত উন্মুক্ত শৌচকর্ম থেকে মুক্ত দেশ হয়ে উঠবে। তিনি বলেন, স্বচ্ছতা হি সেবা ২০১৯ প্রচারাভিযানে প্লাস্টিক বর্জনের ওপর বিশেষ জোর দেওয়া হচ্ছে। তাই পরিবেশকে সুরক্ষিত করতে প্রধানমন্ত্রীর নেতৃত্বে এক নতুন জন-আন্দোলন গড়ে তোলার ডাক দেওয়া হয়েছে।
এ বছর দোশরা অক্টোবর দেশ ব্যাপি বর্জ্য থেকে প্লাস্টিক সংগ্রহ এবং পৃথকীকরণের জন্য শ্রমদান করার পরিকল্পনা নেওয়া হয়েছে। তেশরা অক্টোবর থেকে ২৭ অক্টোবরের মধ্যে এই সংগ্রহিত প্লাস্টিক নিরাপদে নষ্ট এবং পুনর্নবীকরণের কাজ করা হবে। স্বচ্ছতা হি সেবা ২০১৯কে সফল করে তোলার জন্য প্রধানমন্ত্রী দেশের সমস্ত গ্রাম পঞ্চায়েত প্রধানকে চিঠিও লিখেছেন।
CG/SS/NS
(Visitor Counter : 41
শিল্পওবাণিজ্যমন্ত্রক
বাণিজ্য প্রসার ও অভ্যন্তরীণ বাণিজ্য দপ্তরের পণ্য পরিবহণ শাখার বিশেষ সচিবের কলকাতার শ্যামাপ্রসাদ মুখার্জী বন্দর পরিদর্শন
কলকাতা, ২৩শে জুন, ২০২৩
পি এম গতিশক্তি – ন্যাশনাল মাস্টার প্ল্যান ফর মাল্টি মডেল কানেক্টিভিটি একটি ডিজিটাল মঞ্চ, যার সাহায্যে যোগাযোগ সংক্রান্ত বিভিন্ন পরিকাঠামোর প্রকল্প বাস্তবায়নের জন্য বন্দর, জাহাজ চলাচল, জলপথ, রেলপথ ও সড়ক পরিবহণের মতো ১৬টি মন্ত্রক একযোগে কাজ করে। বিভিন্ন ধরণের পরিবহণ ব্য়বস্থাপনায় মানুষ ও পণ্য পরিবহণে পি এম গতিশক্তি প্রয়োজনীয় পরিকাঠামো গড়তে সহায়তা করে। এর ফলে দেশের প্রত্যন্ত অঞ্চলে যোগাযোগ ব্যবস্থার পরিকাঠামো গড়ে উঠছে। ফল স্বরূপ মানুষের যাতায়াতের সময় কম লাগছে।
বাণিজ্য প্রসার ও অভ্যন্তরীণ বাণিজ্য দপ্তরের পণ্য পরিবহণ শাখার বিশেষ সচিব শ্রীমতী সুমিতা দাওরা ২২শে জুন কলকাতা সফর করেন। সফরকালে তিনি শ্যামাপ্রসাদ মুখার্জী বন্দর এবং হলদিয়া ডক কমপ্লেক্সের বিভিন্ন বিষয় পর্যালোচনা করেছেন। শ্রীমতী দাওরা, পি এম গতিশক্তির সাহায্যে বন্দরের যোগাযোগ ব্যবস্থার উন্নতি ঘটানোর উপর গুরুত্ব দিয়েছেন। এক্ষেত্রে ডিজিটাল ব্যবস্থাপনার সাহায্য নেবার বিষয়টি আলোচনায় উঠে এসেছে। পর্যালোচনা বৈঠকে শ্যামাপ্রসাদ মুখার্জী বন্দরের চেয়ারম্যান শ্রী রাঠেন্দ্র রমন, ডেপুটি চেয়ারম্যান শ্রী সম্রাট রাহি এবং বন্দর, জাহাজ চলাচল ও জলপথ মন্ত্রকের উপদেষ্টা শ্রী এইচ এন অশ্বথ উপস্থিত ছিলেন।
(বৈঠকে কলকাতা শ্যামাপ্রসাদ মুখার্জী বন্দর কয়েকটি পরিকাঠামো গড়ে তোলার জন্য প্রস্তাব রেখেছে। এগুলি হল – ২ নম্বর জাতীয় সড়কের সঙ্গে বলাগড় থেকে বলাগড় দ্বীপ পর্যন্ত একটি রাজ্য সড়ক গড়ে তোলা। এর ফলে শহরে যানযট কমবে।
৬ নম্বর জাতীয় সড়কের সঙ্গে বন্দরের বিকল্প যোগাযোগ ব্যবস্থা গড়ে তোলা।
ডায়মন্ড হারবার, ফলতা বিশেষ অর্থনৈতিক অঞ্চল, রায়চকের মতো বিভিন্ন স্থানের যোগাযোগ ব্যবস্থার উন্নতি ঘটানো।
কলকাতার সঙ্গে বিভিন্ন অঞ্চলের যোগাযোগ ব্যবস্থার উন্নতির জন্য যে বিষয়গুলি নিয়ে আলোচনা হয়েছে:
উত্তর – পূর্বাঞ্চলে পণ্য পরিবহণের জন্য কলকাতা বন্দর থেকে বাংলাদেশের আশুগঞ্জ বন্দর পর্যন্ত যোগাযোগ ব্যবস্থার উন্নতি ঘটানো। এর ফলে সময় ও অর্থ দুইই বাঁচবে।
কলকাতা ও হলদিয়া বন্দর থেকে ঢাকার মধ্যে পণ্য পরিবহণের পরিমান বৃদ্ধি করা।
উত্তর – পূর্বাঞ্চলে অধিক পণ্য় পরিবহণের জন্য কলকাতা বন্দর এবং মায়ানমারের সিতওয়ে বন্দরের মধ্যে পরীক্ষামূলকভাবে বেশি পণ্য পরিবহণ করার উদ্যোগ গ্রহণ।
CG/CB/SFS
প্রধানমন্ত্রীরদপ্তর
প্রধানমন্ত্রীর সঙ্গে সিকিমের রাজ্যপালের সাক্ষাৎ
নয়াদিল্লি, ০২ অগাস্ট, ২০২৩
সিকিমের রাজ্যপাল শ্রী লক্ষ্মণ প্রসাদ আচার্য আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে, “সিকিমের রাজ্যপাল শ্রী লক্ষ্মণ প্রসাদ আচার্য প্রধানমন্ত্রী @narendramodi-র সঙ্গে সাক্ষাৎ করেছেন”।
CG/CB/SB
(
প্রধানমন্ত্রীরদপ্তর
প্রধানমন্ত্রী নরেন্দ্র মোদী এবং নেপালের প্রধানমন্ত্রী কে পি শর্মা ওলি যৌথভাবে যোগবাণী-বিরাটনগরে সুসংহত চেক পোস্টের উদ্বোধন করলেন
নয়াদিল্লি, ২১ জানুয়ারি, ২০২০
প্রধানমন্ত্রী শ্রী নরেন্দ্র মোদী এবং নেপালের প্রধানমন্ত্রী শ্রী কে পি শর্মা ওলি যৌথভাবে আজ যোগবাণী-বিরাটনগরে সুসংহত চেক পোস্টের উদ্বোধন করেন।
যোগবাণী-বিরাটনগর, দুই দেশের মধ্যে এক গুরুত্বপূর্ণ বাণিজ্যিক কেন্দ্রস্থল। সুসংহত এই চেক পোস্টে যাবতীয় আধুনিক সুযোগ-সুবিধা রয়েছে।
যোগবাণী-বিরাটনগরে গড়ে ওঠা দ্বিতীয় সুসংহত চেক পোস্টটি ভারতের সহায়তায় নির্মিত হয়েছে। এই চেক পোস্ট নির্মাণের ফলে ভারত-নেপাল সীমান্ত বরাবর বাণিজ্যিক কাজকর্মে সুবিধা হবে এবং মানুষের যাতায়াতের ক্ষেত্রেও গুরুত্বপূর্ণ ভূমিকা নেবে।
দুই প্রধানমন্ত্রী ভিডিও কনফারেন্সের মাধ্যমে এই চেক পোস্টের উদ্বোধনী অনুষ্ঠানে যোগ দেন।
এই উপলক্ষে প্রধানমন্ত্রী শ্রী নরেন্দ্র মোদী বলেন, “নেপালের সার্বিক উন্নয়নে ভারত এক বিশ্বস্ত অংশীদার হিসেবে তার ভূমিকা পালন করে আসছে।”
তিনি আরও বলেন, “আমার সরকার ‘প্রতিবেশীরাই প্রথম’ নীতিতে অগ্রাধিকার দেয় এবং এই নীতির এক গুরুত্বপূর্ণ অঙ্গ হিসেবে সীমান্ত পারের যোগাযোগ ব্যবস্থায় উন্নতিসাধন করে চলেছে।”
শ্রী মোদী বলেন, “ভারত-নেপাল সম্পর্কের প্রেক্ষিতে উন্নত যোগাযোগ ব্যবস্থার বিষয়টি অত্যন্ত গুরুত্বপূর্ণ হয়ে উঠেছে কারণ, আমাদের সম্পর্ক কেবল প্রতিবেশীর মধ্যেই সীমাবদ্ধ নেই বরং, দুই দেশের সম্পর্ক সাংস্কৃতিক, প্রাকৃতিক, পারিবারিক, ভাষাগত, উন্নয়নমূলক এবং অন্যান্য ক্ষেত্রের মাধ্যমে ঐতিহাসিক এবং ভৌগোলিকভাবে যুক্ত হয়েছে।”
প্রধানমন্ত্রী বলেন, “আমার সরকার সমস্ত মৈত্রী ভাবাপন্ন দেশের সঙ্গে উন্নত যোগাযোগ ব্যবস্থা গড়ে তুলতে অঙ্গীকারবদ্ধ এবং বাণিজ্য, সংস্কৃতি ও শিক্ষা সহ বিভিন্ন ক্ষেত্রে সম্পর্ক আরও মজবুত করতে আগ্রহী।”
তিনি বলেন, নেপালে সড়ক, রেল ও বিদ্যুৎ সরবরাহ লাইন সহ একাধিক যোগাযোগ সম্পর্কিত প্রকল্পে ভারত কাজ করে চলেছে।
ভারতের সহায়তায় নেপালে ভূমিকম্প পরবর্তী গৃহ পুনর্নিমাণ প্রকল্পে লক্ষ্যণীয় অগ্রগতি দুই প্রধানমন্ত্রীই প্রত্যক্ষ করেন।
নেপালে ২০১৫-র ভূমিকম্পের কথা উল্লেখ করে প্রধানমন্ত্রী শ্রী মোদী বলেন, “ত্রাণ ও উদ্ধারকার্যে ভারত সবার প্রথমে এগিয়ে এসেছিল এবং এখন নেপালের পুনর্গঠনে কাঁধে কাঁধ মিলিয়ে কাজ করছে।”
ভারত সরকার নেপালের গোরখা ও নুয়াকোট জেলায় যে ৫০ হাজার গৃহ নির্মাণের প্রতিশ্রুতি দিয়েছিল, তার মধ্যে ৪৫ হাজার গৃহ নির্মাণের কাজ ইতিমধ্যেই শেষ হয়েছে।
নেপালের প্রধানমন্ত্রী শ্রী ওলি এই প্রচেষ্টার জন্য ভারতকে ধন্যবাদ দেন।
CG/BD/DM
(Visitor Counter : 76
স্বরাষ্ট্র মন্ত্রক
প্রধানমন্ত্রী নরেন্দ্র মোদীর নেতৃত্বাধীন সরকার স্বতন্ত্রতা সৈনিক সম্মান যোজনার সময়সীমা ২০২৫-২৬ অর্থবর্ষ পর্যন্ত বৃদ্ধি করেছে
নয়াদিল্লি, ০৭ মার্চ, ২০২২
প্রধানমন্ত্রী শ্রী নরেন্দ্র মোদীর নেতৃত্বাধীন সরকার স্বতন্ত্রতা সৈনিক সম্মান যোজনার সময়কাল বৃদ্ধি করেছে। এই প্রকল্পটির সময়সীমা ২০২৫-২৬ অর্থবর্ষ পর্যন্ত করা হয়েছে। আগে এর সময়কাল ছিল ২০২১-এর ৩১শে মার্চ পর্যন্ত। এর ফলে, ৩,২৭৪ কোটি ৮৭ লক্ষ টাকা ব্যয় হবে। কেন্দ্রীয় স্বরাষ্ট্র মন্ত্রী শ্রী অমিত শাহের নেতৃত্বাধীন মন্ত্রকের কাছে এই যোজনার সময়কাল বৃদ্ধির প্রস্তাব করা হয়। এই সিদ্ধান্ত গ্রহণের ফলে স্বাধীনতা সংগ্রামীদের অবদানকে স্বীকৃতি দেওয়ার বিষয়ে সরকারের অঙ্গীকার প্রতিফলিত। আজাদি কা অমৃত মহোৎসব উদযাপনের সময়কালে এই সিদ্ধান্ত অত্যন্ত প্রাসঙ্গিক।
স্বতন্ত্রতা সৈনিক সম্মান ভাতা স্বাধীনতা সংগ্রামী এবং তাঁদের উপর নির্ভরশীল ব্যক্তিরা পেয়ে থাকেন। বর্তমানে এই প্রকল্পের সুবিধাভোগী ২৩ হাজার ৫৬৬ জন। প্রকল্পে যে পেনশন দেওয়া হয়, তার পরিমাণ বিভিন্ন সময়ে বাড়ানো হয়। এছাড়াও, ২০১৬’র ১৫ই অগাস্ট থেকে প্রকল্পের সুবিধাভোগীদের মহার্ঘ্যভাতা দেওয়া শুরু হয়েছে।
(CG/CB/SB
বিজ্ঞানওপ্রযুক্তিমন্ত্রক
কিলোগ্রাম, কেলভিন, মোল এবং অ্যাম্পিয়ার ইউনিটের পরিমাপ সংক্রান্ত নতুন সংজ্ঞা নির্ধারণ
নয়াদিল্লি, ২০ মে, ২০১৯
কয়েক দশক ধরে পরিচালিত ব্যাপক গবেষণাধর্মী প্রচেষ্টার ফলশ্রুতি-স্বরূপ বিশ্বের বৈজ্ঞানিক ও প্রযুক্তিবিদরা ২০১৮-র ১৬ই নভেম্বর ওজন ও পরিমাপন সংক্রান্ত এক আন্তর্জাতিক সভার সাধারণ অধিবেশনে ৭টি মৌলিক ইউনিটের মধ্যে ৪টি ইউনিটের সংজ্ঞা পুনর্নির্ধারণের ব্যাপারে এক সর্বসম্মত প্রস্তাব গ্রহণের ঐতিহাসিক সিদ্ধান্ত নেন। ঐ সাধারণ অধিবেশনে যে ৪টি ইউনিটের সংজ্ঞা পুনর্নির্ধারণের সিদ্ধান্ত নেওয়া হয়, সেগুলি হ’ল – কিলোগ্রাম , কেলভিন , মোল  এবং অ্যাম্পিয়ার ।
এই ৪টি এককের পুনর্নির্ধারিত সংজ্ঞা আজ বিশ্ব পরিমাপ বিজ্ঞান দিবস উদযাপন থেকেই কার্যকর হচ্ছে। উল্লেখ করা যেতে পারে প্রতি বছর ২০ মে বিশ্ব পরিমাপ বিজ্ঞান দিবস হিসাবে উদযাপন করা হয়ে থাকে। ১৮৭৫ সালে আজকের দিনেই ১৭টি দেশের প্রতিনিধিরা ওজন ও পরিমাপ সংক্রান্ত এক সর্বসম্মত ইউনিট বা একক চালুর লক্ষ্যে মিটার কনভেনশনে স্বাক্ষর করেছিলেন। এই সম্মেলনে পরিমাপ-বিজ্ঞান এবং শিল্প-বাণিজ্য ও সামাজিক ক্ষেত্রে এ ধরণের পরিমাপ প্রয়োগের ব্যাপারে বিশ্বব্যাপী সহযোগিতার এক কাঠামো তৈরি করা হয়েছিল।
কেন্দ্রীয় বিজ্ঞান ও শিল্প গবেষণা পর্ষদের মহানির্দেশক শ্রী শেখর সি মান্ডে দেশে পরিমাপন সংক্রান্ত নতুন এই এককগুলি প্রবর্তনের জন্য ন্যাশনাল ফিজিক্যাল ল্যাবরেটরি -কে অভিনন্দন জানিয়ে বলেছেন যে, কোয়ান্টাম কম্প্যুটিং, কৃত্রিম বুদ্ধিমত্তা, চতুর্থ শিল্প বিপ্লব, মহাকাশ উপযোগী যোগাযোগ ব্যবস্থা প্রভৃতি অদূর ভবিষ্যতে আন্তর্জাতিক চ্যালেঞ্জ হয়ে উঠতে চলেছে। দ্রুত বিকাশশীল অর্থনীতির রাষ্ট্র ভারতের কাছেও এই বিষয়গুলি চ্যালেঞ্জ হয়ে উঠতে পারে। তাই, এই বিষয়গুলিকে বিবেচনায় রেখে উপযুক্ত পরিকাঠামো-ভিত্তিক পরিমাপন ব্যবস্থা গড়ে তোলা অত্যন্ত জরুরি।
বিশ্ব পরিমাপ-বিজ্ঞান দিবস উদযাপন উপলক্ষে ন্যাশনাল ফিজিক্যাল ল্যাবরেটরি ‘ওজন ও পরিমাপ সংক্রান্ত এককগুলির পুনর্নির্ধারিত সংজ্ঞা তথা পরিমাপনমূলক কর্মকাণ্ডের ঝলক’ শীর্ষক একটি বই প্রকাশ করেছে। ১০০ পাতার এই বইয়ে পুনর্নির্ধারিত সংজ্ঞাগুলির পাশাপাশি, ভারতীয় পরিমাপন পরিকাঠামোকে আরও শক্তিশালী করতে এনপিএল – এর ভূমিকা তুলে ধরা হয়েছে।
CG/BD/SB
(Visitor Counter : 674
প্রধানমন্ত্রীরদপ্তর
স্বচ্ছ ভারত অভিযানকে সফল করে তোলার উৎসাহের জন্য লাদাখের তুরতুকের জনগণকে প্রধানমন্ত্রীর শুভেচ্ছা
নয়াদিল্লি, ০৩ অক্টোবর, ২০২২
প্রধানমন্ত্রী শ্রী নরেন্দ্র মোদী স্বচ্ছ ভারত অভিযানকে সফল করে তোলার উৎসাহের জন্য লাদাখের তুরতুকের জনগণকে শুভেচ্ছা জানিয়েছেন।
এএনআই সংবাদ সংস্থার এক সাংবাদকে উদ্ধৃত করে তাঁর ট্যুইট বার্তায় প্রধানমন্ত্রী বলেছেন, “স্বচ্ছ ভারত অভিযানকে সফল করে তোলার উৎসাহের জন্য লাদাখের তুরতুকের জনগণকে শুভেচ্ছা জানাই”।
(PG/CB/SB
বিজ্ঞানওপ্রযুক্তিমন্ত্রক
জ্যোতির্বিজ্ঞানীরা মহাকাশে একগুচ্ছ দেখা পাওয়া আবার বিলীন হওয়া নক্ষত্রের সন্ধান পেয়েছেন
নয়াদিল্লী, ১৬ জুলাই, ২০২১
একদল জ্যোতির্বিজ্ঞানী পুরোন একটি ফটোগ্রাফিক প্লেট থেকে ৯টি নক্ষত্রের সন্ধান পেয়েছেন, যে নক্ষত্রগুলি আধ ঘণ্টার মধ্যে দেখা দিয়ে বিলুপ্ত হয়ে যাচ্ছে। বিশ্বের বিভিন্ন দেশের জ্যোতির্বিজ্ঞানীরা একজোট হয়ে মহাকাশের এই রহস্যের অনুসন্ধান শুরু করেছেন। সুইডেন, স্পেন, মার্কিন যুক্তরাষ্ট্র এবং ইউক্রেনের বিজ্ঞানীদের সঙ্গে কেন্দ্রীয় বিজ্ঞান ও প্রযুক্তি দপ্তরের স্বায়ত্বশাসিত সংস্থা আর্যভট্ট রিসার্চ ইন্সটিটিউট অফ অবজারভেশনাল সায়েন্সেসের ডঃ অলোক চন্দ্র গুপ্ত মহাজাগতিক এই রহস্য ভেদে নেমেছেন।
মার্কিন যুক্তরাষ্ট্রের ক্যালিফোর্নিয়ার পালোমার মান মন্দিরে ১৯৫০ সালের ১২ এপ্রিল ৯টি নক্ষত্রকে এক ঝলক দেখার পর আধ ঘণ্টার মধ্যে সেগুলি বিলুপ্ত হয়ে যায়। পুরো প্রক্রিয়াটির ছবি তোলা ছিল। এর পিছনে মহাকর্ষীয় ব্যবস্থাপনা, বিকীরিত বিস্ফোরণ অথবা অন্য কি কারণ রয়েছে বিজ্ঞানীদের কাছে এখনও তা স্পষ্ট নয়। ক্ষণস্থায়ী এই নক্ষত্রগুলি ফটোগ্রাফির প্লেটে কোনো বিকীরিত কণার বিক্রিয়ায় ভুল ছবি উঠেছে কিনা সেটিও বোঝা যাচ্ছে না । তবে যদি এটি সত্যি হয় তাহলে ধারণা করা যেতে পারে মানুষের কৃত্রিম উপগ্রহ পাঠানোর বহু আগে এ ধরণের কিছু অন্য কোথাও থেকে উৎক্ষেপিত হয়েছিল। জ্যোতির্বিজ্ঞানীরা ১৯৫০এর এই তোলা ছবি থেকে ডিজিটাল পদ্ধতিতে সূর্য রক্ষ্মির প্রতিফলনের বিভিন্ন দিক বিশ্লেষণ করে দেখছেন যার থেকে বোঝা যেতে পারে গ্রহান্তরে প্রাণ আছে কি না।
CG/CB/NS
(Visitor Counter : 212